રૂપિયાનાં જોરે અને રાજકીય પ્રભાવનાં બળે એન્જીનિયરિંગ કોલેજોની હારમાળા ખડકી દેવાઇ છે અને ફી ઊઘરાવવામાં એટલા તો વ્યસ્ત થઈ ગયાં છે કે, એન્જીનીયરીંગનાં પાઠ ભણાવવાનું જ હવે ભૂલી ગયાં. નિષ્ણાંતો અને પ્રેક્ટીકલ ટ્રેનિંગનાં અભાવે વિદ્યાર્થીઓ મહાકાય કંપનીઓની ખરી કસોટીમાં પાર ઉતરી ન શક્યાં અને બજારમાં એન્જીનીયરીંગનાં નામે બેકારોની ફૌજ ઊભી થઈ ગઈ. પ્રભાવનાં જોરે કોલેજોએ બેઠકો તો વધારી દીધી પરંતુ કોલેજો બેઠકો પર બેસનારાઓનો વિશ્વાસ ખોઈ બેઠી. રાજ્યમાં આજે અડધું યુવાધન એન્જીનીયરીંગ કરવા તૈયાર નથી.